open-index/open-wikipedia-markdown huggingface dataset:
Առաջին բանակային կորպուս (Հայաստան)

**Հայաստանի պաշտպանության նախարարության 1-ին բանակային կորպուս,** Հայաստանի զինված ուժերի ցամաքային զորքերի կառուցվածքային ստորաբաժանում, որը հայկական բանակի տարածաշրջանային 1-ին ռազմական կազմավորումն է։ Կորպուսը տեղակայված է Սյունիքի մարզի Գորիս քաղաքում։ Այն իրականացնում է Հայաստանի հարավարևելյան սահմանների պաշտպանությունը։

## Ակնարկ
Արցախյան առաջին պատերազմից հետո բանակաշինության զարգացումը պարտադրեց կազմավորել խոշոր զորամասեր։ Դա հանգեցրեց 1996 թվականի հունիսի 20-ին գեներալ Յուրի Խաչատուրովի նախաձեռնությամբ կորպուսի ստեղծմանը։ «Տանկային բիաթլոն-2017» միջազգային մրցույթին մասնակցում էր կորպուսի տանկային անձնակազմը։  2020 թվականի սեպտեմբերին կորպուսի ստորաբաժանումը մասնակցել է Ռուսաստանում «Կովկաս -2020» հրամանատարաշտաբային զորավարժություններին։

## Կառուցվածք
Կորպուսն ունի հետևյալ կառուցվածքը.

* Գլխավոր շտաբ (Գորիս)
* *«Վարդան Մամիկոնյան»* 2-րդ Անկախ մոտոհրաձգային բրիգադ (Գորիս, մասամբ տեղակայված էր Կարախանբեյլիում )
* 14-րդ անկախ մոտոհրաձգային գունդ  (նախկին 83-րդ մոտոհրաձգային բրիգադ)
* 522-րդ մոտոհրաձգային գունդ (Սիսիան)
* 539-րդ մոտոհրաձգային գունդ (Ագարակ)
* 155-րդ հրետանային գունդ 
* 25-րդ անկախ տանկային գումարտակ
* 585-րդ անկախ հետախուզական գումարտակ
* Նյութատեխնիկական գումարտակ
* 1-ին բանակային կորպուսի նվագախումբ (ղեկավար՝ կապիտան Սամվել Հայրապետյան)

Այլ փոքր ստորաբաժանումների թվում է 10-րդ լեռնային հրաձգային դիվիզիայի 5-րդ լեռնային հրաձգային գունդը։

## Հրամանատարներ
Կորպուսի հրամանատարներն են եղել.

* Գեներալ-գնդապետ Յուրի Խաչատուրով (1996-1997)
* Գեներալ-լեյտենանտ Մանվել Գրիգորյան (1996-2000)
* Գեներալ-մայոր Լևոն Երանոսյան (-8 հոկտեմբերի 2003)
* Գեներալ-մայոր Գարեգին Գաբրիելյան (8 հոկտեմբերի 2003 - 20 հուլիսի 2007) 
* Գնդապետ Պողոս Պողոսյան (20 հուլիսի 2007 - 2010)
* Գեներալ-մայոր Կամո Աղաջանյան (2010 - 21 մարտի, 2013)
* Գեներալ-մայոր Տիգրան Փարվանյան (21 մարտի 2013 թ. - 16 փետրվարի 2018 թ.)
* Արարատ Մելքումյան (16 փետրվարի 2018 - 18 հունիսի 2018)
* Գեներալ-մայոր Ժիրայր Պողոսյան (18.06.2018 - 26.08.2021)
* Գեներալ-մայոր Արտակ Բուդաղյան (26.08.2021-01.02.2023)
* Գեներալ-մայոր Արմեն Գյոզալյան (01.02.2023-ներկա)

## Ծանոթագրություններ

Կատեգորիա:1996 հիմնադրումներ Հայաստանում
Կատեգորիա:Հայաստանի ռազմական միավորներ և կազմավորումներ
Ադրբեջանի արվեստի պետական պատկերասրահ

**Ադրբեջանի արվեստի պետական պատկերասրահ** կազմակերպություն, որը պահպանում և վերականգնում է Ադրբեջանի մշակութային ժառանգությունը։

## Պատմություն
Ադրբեջանի արվեստի պետական պատկերասրահը ստեղծվել է 1972 թվականին Ադրբեջանի ԽՍՀ մշակույթի նախարարության կողմից՝ Ադրբեջանի պետական ցուցասրահի հիմքի վրա, որը գործում էր 1960 թվականից։ Ադրբեջանում և արտերկրում անցկացվող ցուցահանդեսների մեծ մասը հիմնականում Պետական պատկերասրահի ֆոնդում պահվող աշխատանքներ են։ Պատկերասրահի ֆոնդը պահպանում է ավելի քան 14,000 գրաֆիկական, քանդակային, դեկորատիվ-կիրառական գործեր և ժամանակակից արվեստի օրինակներ։

Պատկերասրահի հետազոտողների կողմից իրականացվում են նկարների ցուցահանդեսներ, մրցույթներ, նկարների գիտական հետազոտություններ և նկարիչների մասին տեղեկատվության հավաքագրում։ Պատկերասրահի աշխատակիցները կազմակերպում են երիտասարդ նկարիչների ցուցահանդեսներ հանրապետության տարբեր մարզերում։

Պատկերասրահը պահպանում և վերականգնում է Ադրբեջանի մշակութային ժառանգությունը։ Ադրբեջանում և արտերկրում անցկացվող ցուցահանդեսների ճնշող մեծամասնությունը հիմնականում Ադրբեջանի պետական արվեստի պատկերասրահի ֆոնդում պահվող աշխատանքներ են։

## Ծանոթագրություններ

## Արտաքին հղումներ
* պետական արվեստի պատկերասրահ
* medeniyyet.az

Կատեգորիա:Ադրբեջանի ազգային թանգարաններ
Կատեգորիա:Ադրբեջանի արվեստ
Կատեգորիա:1972 հիմնադրված թանգարաններ
Կատեգորիա:1970-ականների հիմնադրումներ Ադրբեջանում
Առանց հասցեի տունը

**«Առանց հասցեի տունը»** (), ռուսական գեղարվեստական ֆիլմ հոգեբանական դրամայի ժանրում, ռեժիսոր Անդրեյ Խոլենկոյի դեբյուտային աշխատանքը։

Ֆիլմի նկարահանումներն սկսվել են 2010 թվականի հունիսին Մերձմոսկվայում, իսկ դրա պրեմիերան տեղի է ունեցել 2010 թվականի սեպտեմբերին Վլադիվոստոկում՝ Ասիա-խաղաղօվկիանոսյան տարածաշրջանի երկրների միջազգային կինոփառատոնում։

2010 թվականի նոյեմբերին ֆիլմը հաղթել է «Օտար լեզվով լավագույն լիամետրաժ ֆիլմ» անվանակարգում Ամերիկյան միջազգային կինոփառատոնում (AIFF 2010)։

2011 թվականին «Տուն առանց հասցեի» ֆիլմը դարձել է Շրի Լանկայում բուդդայական կինոյի միջազգային փառատոնի (International Buddhist Film Festival) հաղթող «Լավագույն օտարալեզու ֆիլմ» անվանակարգում։

## Սյուժե
Մարդիկ գալիս են այս աշխարհ երջանկության համար, բայց, չգիտես ինչու, ավելի հաճախ ընտրում են տառապանքը։

30-ամյա Աննան տարեցների տուն է գալիս՝ այցելելու իր մորը, բայց իմանում է, որ նա մահացել է մեկ տարի առաջ։ Հետդարձի ճանապարհին Աննան և նրա ընկեր Անդրեյը վթարի են ենթարկվում։ Փորձելով փրկել արյունաքամվող Անդրեյին՝ Աննան մոտակայքում տուն է գտնում, որը հասցե չունի։ Տունը ամայի է, թեև ամենուր երևում են մարդկանց վերջին ներկայության հետքերը։ Աննան օգնություն է փնտրում, բայց այս տարօրինակ վայրում նա հանդիպում է միայն անցյալի լուռ ուրվականներին՝ իր մահացած մորը և իր չծնված որդուն։ Աննան, իր կամքից անկախ, ներկայանում է ամենախիստ դատավորին՝ իր խղճին։ Նա այլևս չի հավատում, որ երբևէ կրկին կարող է երջանիկ լինել, երբ նախկինի պես ոչ մի բանի համար չի մեղադրի իրեն։

Ամեն ինչ կարելի է փոխել, պետք է միայն ցանկանալ։

## Դերերում
* Լիդիա Օմուտնիխ – *Աննա*
* Սվետլանա Նեմոլյաևա, ՌԽՖՍՀ ժողովրդական արտիստ – *Աննայի մայրը*
* Պլատոն Շմակով – *Տղա, Աննայի ծխնված որդին*
* Իվան Սավչենկո – *Անդրեյ, Աննայի ընկերը*

## Նկարահանող խումբ
* Սցենարի հեղինակներ՝ Յուրի Գոնչարով, Ալյոնա Շմակովա, Անդրեյ Խոլենկո
* Բեմադրող ռեժիսոր՝ Անդրեյ Խոլենկո
* Բեմադրող օպերատոր՝ Դմիտրի Ուլյուկաև
* Կոմպոզիտոր՝ Դարյա Գարբուզնյակ
* Օպերատորներ՝ Արտյոմ Ալեքսաշենկո, Իվան Տրուֆանով
* Վիդեոինժեներ՝ Վյաչեսլավ Պենյազ
* Հնչյունային ռեժիսոր՝ Ստանիսլավ Մրինսկի
* Երկրորդ ռեժիսոր՝ Անաստասիա Զուբովա
* Ռեժիսորի օգնական՝ Ալլա Լիմանսկայա
* Լուսավորողների ղեկավար՝ Ալեքսանդր Սալտիկով
* Լույսի վարպետ՝ Օլեգ Վովկ
* Գրիմ՝ Նինա Կրավչուկ, Դարյա Յունոշևա
* Մոնտաժող՝ Խրիստո Տոդորով, Անդրեյ Խոլենկո
* Պրոդյուսեր՝ Ալյոնա Շմակովա

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:2010 ֆիլմեր
Կատեգորիա:Ռուսական դրամա ֆիլմեր
Զոսյա (ֆիլմ, 1967)

**«Զոսյա»** (), խորհրդա-լեհական գեղարվեստական ֆիլմ, որը նկարահանել է Միխայիլ Բոգինը 1967 թվականին Մաքսիմ Գորկու անվան կինոստուդիայում։ Վլադիմիր Բոգոմոլովի համանուն վեպի էկրանավորումն է։

Պրեմիերան տեղի է ունեցել 1967 թվականի սեպտեմբերի 19-ին։

## Սյուժե
Ավարտվում է Հայրենական մեծ պատերազմը։ Լեհական փոքրիկ գյուղ է ժամանում խորհրդային զինվորների ջոկատը։ Նրանցից մեկը՝ գրավիչ և երիտասարդ Միխայիլը, հանդիպում է տեղացեի լեհ աղջկա՝ Զոսյային։ Նա սկսում է սիրահետել աղջկան, Զոսյան պատասխանում է Միխայիլին փոխադարձությամբ։ Փոխադարձ անվստահությունը լեհերի և ռուս զինվորների միջև բարդ հարաբերությունների պատճառով, ինչպես նաև կարճ ժամանակ անց ճակատ ուղարկվելու հեռանկարը չի կարող խոչընդոտ հանդիսանալ Զոսյայի ու Միխայիլի միջև ծագած սիրո համար։

## Դերերում
* Պոլա Ռակսա – *Զոսյա                                                                                                                                    
* [[Յուրի Կամորնի]] – *Միխայիլ, ավագ լեյտենանտ, շտաբի պետ
* Նիկոլայ Մերզլիկին – *Վիկտոր Բայկով, գումարտակի հրամանատար, ավագ լեյտենանտ
* Զիգմունտ Զինտել – *ծերունին Ստեֆան
* Բարբարա Բարգելովսկայա – *Վանդա
* [[Վեսլավա Մազուրկևիչ]] – *Զոսյայի մայրը
* Գեորգի Բուրկով – *Սեմյոնով
* [[Ալեքսանդր Գրավե]] – *բրիգադի հրամանատար, փոխգնդապետ
* Պանտելեյմոն Կրիմով – *Պյոտր Սավելևիչ Մախին, շարքային
* Նիկոլայ Խանգաժիև – *սերժանտ
* Լյուբով Կորնևա – *եֆրեյտոր Կատյա Իգումնովա
* [[Յուրի Սորոկին]] – *կապավոր վիրակապված գլխով
* Իվան Մատվեև – *Սուշկով

== Ծանոթագրություններ ==


== Արտաքին հղումներ ==
* [http://www.filmweb.pl/film/Zosia-1967-106605 «Զոսյա» ֆիլմը filmweb.pl կայքում]
* [http://www.imdb.com/title/tt0131659/?ref_=nm_flmg_dr_2 «Զոսյա» ֆիլմը *imdb'' կայքում]

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Լեհական դրամա ֆիլմեր
Կատեգորիա:Լեհական ռազմական ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
ՀՀ զինված ուժերի գլխավոր շտաբի պետ

**Հայաստան Հանրապետության զինված ուժերի գլխավոր շտաբի պետ,** Հայաստանի զինված ուժերի ամենաբարձրաստիճան զինվորական սպան, որը պատասխանատու է զինված ուժերի և դրա երեք խոշոր ճյուղերի օպերատիվ հրամանատարության ապահովման համար։

2021 թվականի մարտ ամսին ստեղծվել է իրավական կազուս ՀՀ ԶՈՒ գլխավոր շտաբի պետի պաշտոնակատարի հետ կապված։ Մարտի 10-ին Օնիկ Գասպարյանին պաշտոնից ազատելու վարչապետ Նիկոլ Փաշինյանի միջնորդությունը նախագահ Արմեն Սարգսյանը չի ստորագրել, իսկ վարչական դատարանը մարտի 17-ին բավարարել է Օնիկ Գասպարյանի պահանջը՝ հայցվորի պահանջի ժամանակավոր բավարարման տեսքով, որով Օնիկ Գասպարյանը շարունակել է մնալ իր պաշտոնին։ Արտակ Դավթյանին նոր ԳՇ պետ նշանակելու Նիկոլ Փաշինյանի մարտի 10-ի միջնորդությունը Արմեն Սարգսյանը նույնպես չի ստորագրել և ըստ Նիկոլ Փաշինյանի՝ մարտի 22-ից իրավունքի ուժով նոր ԳՇ պետ է Արտակ Դավթյանը։ 2022 թվականի փետրվարի 24-ին Արտակ Դավթյանը ազատվում է պաշտոնից։ Փետրվարից 24-ից մինչև հուլիսի 14-ը ԳՇ պետի պարտականությունները կատարում է առաջին տեղակալ Կամո Քոչունցը։ ԱԺ կողմից ընդունված նոր օրենքով ԳՇ պետը այսուհետ համարվելու է պաշտպանության նախարարի առաջին տեղակալ։ Հուլիսի 14-ին վարչապետի առաջարկությամբ և նախագահի հրամանագրով ՀՀ ԶՈՒ գլխավոր շտաբի պետ - պաշտպանության նախարարի առաջին տեղակալ է նշանակվում` Էդվարդ Ասրյանը։

## Շտաբի պետերի ցանկ

## Տես նաև
* Հայաստանի զինված ուժեր
* Հայաստանի պաշտպանության նախարարություն
* Հայոց բանակ
* Հայկական օդուժ

## Ծանոթագրություններ

Կատեգորիա:Հայաստանի պաշտպանության նախարարություն
Եկատերինա Վորոնինա (ֆիլմ)

«**Եկատերինա Վորոնինա**» (), խորհրդային գեղարվեստական ֆիլմ, որը նկարահանել է կինոռեժիսոր Իսիդոր Աննենսկին Անատոլի Ռիբակովի համանուն վեպի հիման վրա։

## Սյուժե
Վոլգայի ափին ծնված և դաժան ու բռնակալական տատի մոտ դաստիարակված Եկատերինան վաղ տարիքում մնացել է առանց մոր։ Հոր՝ ծեր վաստակավոր կապիտանի հետ հազվադեպ հանդիպումների շնորհիվ ձևավորվել է նրա ամուր բնավորությունը։ Պատերազմի սկսվելուն պես Եկատերինան, առանց մտածելու, գնում է հիվանդանոցում աշխատելու։ Այստեղ նա հանդիպում է իր առաջին սիրուն, որը բերում է առաջին հիասթափությունը։

Պատերազմից հետո Եկատերինան, ավարտելով ինստիտուտը, դառնում է ինժեներ, գետի նավահանգստի տեղամասի պետ։ Դժվար հարաբերություններ են հաստատվել նրա ու նավագնացության ղեկավարի միջև։ Երբ նրան հեռացնում են աշխատանքից արդարացի մեղադրանքների պատճառով, Եկատերինան հասկանում է, որ կորցնում է իր ամենամոտ մարդուն։

## Նկարահանումներ
Ֆիլմի նկարահանումներն անցկացվել են Վոլգայի միասնական գետային շոգենավության Գորկու գետային նավահանգստի կենտրոնական բեռնատար շրջանում։

## Դերերում

## Նկարահանող խումբ
* Սցենարի հեղինակ՝ Անատոլի Ռիբակով
* Ռեժիսոր՝ Իսիդոր Աննենսկի
* Օպերատոր՝ Իգոր Շատրով
* Բեմադրող նկարիչ՝ Վլադիմիր Բոգոմոլով
* Կոմպոզիտոր՝ Լև Շվարց

## Վարձույթ
* 27,8 մլն հանդիսատես

## Քննադատություն
Կինոքննադատ Պ. Բագրովը գրել է, որ «Եկատերինա Վորոնինա» ֆիլմը «մաքուր մելոդրամա է»։ «Ինտրիգն այդքան խճճված ու բազմաշերտ էր,— կարծում էր նա,— որ կերպարի մանրամասնման, ֆոնի մշակման համար չի բավականացրել էկրանային ժամանակը, և ռեժիսորն էլ դրան չի ձգտում»։

## Ծանեթագրություններ

## Գրականություն
* 

## Արտաքին հղումներ
* «Екатерина Воронина» на сайте «Энциклопедия отечественного кино»
* Исидор Анненский. Книга «В театре и кино», глава «Екатерина Воронина».
* Информация о съёмках фильма на сайте ОАО «Нижегородский порт» 

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:1950-ականների խորհրդային ֆիլմեր
Արտասովոր ամառ

**«Արտասովոր ամառ»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը Կոնստանտին Ֆեդինի համանուն վեպի հիման վրա։ Կինոերկերգության երկրորդ մասն է, որն սկսվել է «Առաջին ուրախությունները» (, 1956) ֆիլմով։

## Սըուժե
1919 թվական, Սարատով։ Ֆիլմը ներկայացնում է նախկին ուսանող, իսկ այժմ Կարմիր բանակի կոմիսար Կիրիլ Իզվեկովի ճակատագրի նոր շրջադարձերը՝ վրանգելյան դիվիզիայի ջախջախումից և Սարատովի գրավումից մինչև տեղի թատրոնի դերասանուհու հանդեպ ամենակուլ սերը։

## Դերերում
* Վիկտոր Կորշունով – *Կիրիլ Իզվեկով
* Ռոզա Մակագոնովա – *Անոչկա Պարաբուկինա
* Վլադիմիր Եմելյանով – *Պյոտր Ռագոզին
* [[Յուրի Յակովլև]] – *Վասիլի Դիբիչ
* Միխայիլ Նազվանով – *Պաստուխով
* Վլադիմիր Սոլովյով – *Մերկուրի Մեշկով
* Բորիս Նովիկով – *Շուբնիկով
* Վլադիմիր Դրուժնիկով – *Ցվետուխին
* Օլգա Ժիզնևա – *Վերա Իզվեկովա
* Աֆանասի Կոչետկով – *նավաստի Ստրաշնով
* Գլեբ Ստրիժենով – *Իպատ Իպատիև
* Գեորգե Գեորգիու – *Անատոլի Օզնոբիշին
* Տատյանա Կոնյուխովա – *Լիզա Մեշկովա
* Վալենտինա Ուշակովա – *Անաստասիա Պաստուխովա
* Ալեքսանդր Ռոգովին – *Զուբինսկի
* Իվան Վորոնով – *Պոլոտենցև

## Նկարահանող խումբ
* Սցենարիստ՝ Ալեքսեյ Կապլեր
* Ռեժիսոր՝ Վլադիմիր Բասով
* Օպերատոր՝ Տիմոֆեյ Լեբեշև
* Կոմպոզիտոր՝ Միխայիլ Զիվ

## Ծանոթագրություններ

## Արտաքին հղումներ
* ЛЮДМИЛА БОГДАНОВА - ВЛАДИМИР БАСОВ. В РЕЖИССУРЕ, В ЖИЗНИ И ЛЮБВИ
* Михаил Ромм. О профессии кинорежиссёра и месте кинематографа в современном мире. ВГИК, 1991. *Стр. 48*.

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1919 թվականին
Կատեգորիա:Խորհրդային դրամա ֆիլմեր
Կատեգորիա:1957 դրամա ֆիլմեր
Կատեգորիա:1950-ականների խորհրդային ֆիլմեր
Մեր կողքին

**«Մեր կողքին»** (), խորհրդային սև-սպիտակ ֆիլմ, որը նկարահանել է  ռեժիսոր Ադոլֆ Բերգունկերը «Լենֆիլմ» կինոստուդիայում 1957 թվականին։

Ֆիլմի պրեմիերան ԽՍՀՄ-ում տեղի է ունեցել 1958 թվականի հունվարի 6-ին։

## Սյուժե
Մոսկվայի ինստիտուտներն ավարտելուց հետո Անդրեյը և Նիկոլայը մեկնում են աշխատելու Ալթայում։ Նրանք աշխատանքի են ընդունվում տեղական գործարանում։ Նիկոլայը դառնում է ինժեներ, Անդրեյ՝ թղթակից ևւ գործարանային բազմատիրաժ թերթի խմբագիր։ Այս թերթում նա պետք է հոդված գրի գործարանի ողջ կոլեկտիվի մասին։

Նախաձեռնող Նիկոլայը շուտով սկսում է նկատել, որ ամեն ինչ չէ, որ արտադրությունում լավ վիճակում է։ Աշխատանքի առաջամարտիկ Յաշա Միլովիդովը, որից բոլորը պետք է օրինակ վերցնեն, ստուգման ժամանակ իրեն ցուցաբերում է որպես բավականին սովորական աշխատող։ Նրա համար արհեստականորեն պայմաններ են ստեղծում, որ նա կարողանա գերակատարել պլանը։ Նրա փառքի առասպելը ստեղծել է բազմատիրաժ թերթի խմբագիր Չումովը։ Բացի այդ, Միլովիդովը լքել է իրենից երեխայի սպասող բանվորուհի Անտոնինային։ Ընկերները որոշում են մերկացնել հորինված հերոսին։

## Դերերում
* Լեոնիդ Բիկով – *Նիկոլայ
* [[Ինոկենտի Սմոկտունովսկի]] – *Անդրեյ 
* Կլարա Լուչկո – *Անտոնինա 
* Գեորգի Յումատով – *Յաշա Միլովիդով 
* Նիկոլայ Ռիբնիկով – *Չումով
*  [[Օլեգ Եֆրեմով]] – *քարտուղար 
* Նինա Դորոշինա – *Լյուբա Զվոնարյովա 
* Լյուդմիլա Շագալովա – *Նինա 
* Բորիս Չիրկով – *Ստոլետով
* Պյոտր Լոբանով – *Սյուրտուկով 
* Մուզա Կրեպկոգորսկայա – *Վալյա Նազարենկո 
* Յուրի Սոլովյով – *Վոլոդյա Նազարենկո 
* Մարգարիտա Ա. Չերեպանովա – *Օլյա 
* [[Բորիս Առաքելով]] – *խառատ Յուրա

### Էպիզոդներում
* Անատոլի Աբրամով – *աշխղեկ Մոկեև
* Վիկտոր Բրից – *տղա կոմերիտմիության շրջկոմում
* Վերա Լիպստոկ – *Վերա
* Ռիմա Մարկովա – *բազմազավակ մայր (նորամուտը կինոյում)
* Միխայիլ Մեդվեդև – *ուղեկից գնացքում
* Վալենտինա Սավելևա – *մատուցողուհի
* Վալերի Սեբեկին – *երիտասարդ խառատ, պատրաստվում է ընդունել կոմերիտմիություն
* Վլադիսլավ Ստրժելչիկ – *արտադրամասի պետ
* Զինաիդա Շարկո – *հեռագրիչ
* Ելիզավետա Ուվարովա – *քույր (լուսագրերում նշված չէ)
* Լեոնիդ Խարիտոնով – *աշխատանքից ազատված բանվոր (լուսագրերում նշված չէ)

== Նկարահանող խումբ ==
* Սցենարի հեղինակներ՝ Ելենա Կատերլի, Իզրայիլ Մետտեր
* Բեմադրող ռեժիսոր՝ Ադոլֆ Բերգունկեր
* Օպերատոր՝ Սեմյոն Իվանով
* Նկարիչ՝ Վիկտոր Սավոստին
* Ռեժիսոր՝ Վ. Տերենտև
* Կոմպոզիտոր՝ Օրեստ Եվլախով
* Հնչյունային օպերատոր՝ Բորիս Անտոնով
* Մոնտաժող՝ Ալեքսանդրա Բորովսկայա
*  Ֆիլմի տնօրեն՝ Մովսես Գենդենշտեյն

== Ծանոթագրություններ ==


== Արտաքին հղումներ ==
* 
* [https://web.archive.org/web/20150511134324/http://2011.russiancinema.ru/index.php?e_dept_id=2&e_movie_id=10518 «Рядом с нами»] на сайте «Энциклопедия отечественного кино»
* [https://web.archive.org/web/20090209202201/http://leonid-bykov.ru/film/17.htm Рядом с нами. Сценарий.]
* *Петр Багров'' «Рядом с нами»: фильм из контекста // «Киноведческие записки» №77, 2006

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1958 ֆիլմեր
Կատեգորիա:Խորհրդային դրամա ֆիլմեր
Կատեգորիա:1958 դրամա ֆիլմեր
Կատեգորիա:1950-ականների խորհրդային ֆիլմեր
Ցարիցինի պաշտպանությունը

**«Ցարիցինի պաշտպանությունը»** (), խորհրդային երկսերիանոց պատմա-հեղափոխական կինոէպոպեա, որը նկարահանվել է «Լենֆիլմ» կինոստուդիայում 1942 թվականին։ Սցենարի հեղինակներն ու բեմադրող ռեժիսորներն են Վասիլև եղբայրները։

Առաջին սերիան կոչվում է «Վորոշիլովի արշավանքը» (, [ԴԿԽՀ-ից Ցարիցին]), երկրորդ սերիան՝ «Պաշտպանություն» ()։

Ֆիլմի առաջին սերիան Խորհրդային Միությունում էկրաններին հայտնվել է 1942 թվականի մարտի 29-ին։

## Սյուժե
Ֆիլմը պատմում է Ցարիցինի առաջին պաշտպանության մասին (1918 թվական) Կարմիր բանակի զորամասերի կողմից Իոսիֆ Ստալինի և Կլիմենտ Վորոշիլովի հրամանատարությամբ։

## Գլխավոր դերերում
* Միխայիլ Գելովանի – *[[Իոսիֆ Ստալին]]
* Նիկոլայ Բոգոլյուբով – *Կլիմենտ Վորոշիլով
* Միխայիլ Ժարով – *կազակ Մարտին Պերչիխին
* Վարվառա Մյասնիկովա – *Կատյա Դավիդովա
* Պյոտր Նիկաշին – *[[Ալեքսանդր Պարխոմենկո]]
* Պավել Կադոչնիկով – *Նիկոլայ Ռուդնև
* Վլադիմիր Գրեմին – *Նոսովիչ
* Վասիլի Սաֆրոնով  – *Ռինդին
* Բորիս Բաբոչկին – *պորուչիկ Մոլդավսկի
* Բորիս Դմոխովսկի – *գեներալ Կոնստանտին Մամոնտով
* Ալեքսանդր Չեպուրնով – *եսաուլ
* Վլադիմիր Սլադկոպևցև – *Տիմոֆեիչ
* Ալեքսանդր Խվիլյա – ''Սեմյոն Բուդյոննի

## Նկարահանող խումբ
* Սցենարի հեղինակներ՝ Վասիլև եղբայրներ
* Բեմադրություն՝ Վասիլև եղբայրների
* Օպերատորներ՝ Ապոլինարի Դուդկո, Սերգեյ Իվանով, Ալեքսանդր Սիգաև
* Կոմպոզիտոր՝ Նիկոլայ Կրյուկով

Առաջին սերիայի համար ռեժիսորներ Գ. Վասիլևը և Ս. Վասիլևը, դերասաններ Մ. Գելովանին, Ն. Բոգոլյուբովը, Մ. Ժարովը և օպերատոր Ա. Սիգաևն ստացել են Ստալինյան I աստիճանի մրցանակ (1942)։

Էկրան է բարձրացել  միայն կինոէպոպեայի առաջին սերիան։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1940-ականների ռուսերեն ֆիլմեր
Կատեգորիա:1942 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Քարոզչական ֆիլմեր
Կատեգորիա:1940-ականների խորհրդային ֆիլմեր
Սղնախ (այլ կիրառումներ)

**Սղնախ** անունը վերաբերել՝
* Սղնախներ՝ Արևելյան Հայաստանի լեռնային բերդերի և բնական ամրությունների անվանումը 18-րդ դարի 1-ին կեսին,
* Սղնախ՝ գյուղ Արցախի Հանրապետության Ասկերանի շրջանում, 
* Սիղնախ՝ ամրոց Հայաստանի Շիրակի մարզի Քեթի գյուղից 2 կմ հյուսիս-արևմուտք,
* Սղնախ (Սիղնաղ)՝ քաղաք Վրաստանի Կախեթի մարզում։
Բարի առավոտ (ֆիլմ, 1955)

«**Բարի առավոտ**» (), խորհրդային գեղարվեստական ֆիլմ, որը նկարահանել է ռեժիսոր Անդրեյ Ֆրոլովը «Մոսֆիլմ» կինոստուդիայում 1955 թվականին։

## Սյուժե
Հանգիստ և ամաչկոտ աղջիկ Եկատերինա Գոլովանը աշխատանքի է ուղարկվում Կուբանում (Կրասնոդարի երկրամաս) ավտոմայրուղու շինարարության վրա՝ ունենալով վարորդի մասնագիտություն։ Երիտասարդ բանվորները շատ ջերմ են ընդունում երիտասարդ պրակտիկանտին և ամեն ինչում նրան օգնում են։ Ժամանակի ընթացքում Եկատերինան սիրահարվում է նրանցից մեկին՝ աշխատանքի առաջավոր, էքսկավատորի վարորդ Վասիլի Պլոտնիկովին։ Նա շատ ուրախ, կենսուրախ տղա է, ընկերախմբի հոգին ու բոլոր աղջիկների սիրելին, բայց զբաղված է բացառապես իր անձով, տարված է միայն իր սեփական փառքով ու հաջողությամբ, և ուշադրություն չի դարձնում Եկատերինային։ Պլոտնիկովի էքսկավատորի մոտ ինքնաթափ բեռնատարի վրա աշխատանքը չի ստացվում, և Եկատերինան անցնում է մեկ այլ վայրում աշխատանքի, որտեղ նա դառնում է  տեղամասի պետ Ուշատովի անձնական վարորդը, սակայն շուտով քննադատության համար նա տեղափոխվում է աշխատելու հետ մնացող էքսկավատորավար Լաստոչկինի մոտ։ Այստեղ արագ դրսևորվում է աղջկա ամուր բնավորությունը, և այն դառնում է շինարարության առաջավոր աշխատող։

Մի օր Եկատերինայի լավագույն փորձը ուսումնասիրելու համար գալիս է հարևան տարածքներից պատվիրակություն, որի կազմում է Վասիլի Պլոտնիկովը։ Ֆիլմը ավարտվում է նրանով, որ Վասիլին և Եկատերինան միասին գնում են հերթական մայրուղու կառուցմանը մասնակցելու։

## Դերերում
* Տատյանա Կոնյուխովա – *Կատյա Գոլովան
* Յուրի Սարանցև – *Վասյա Պլոտնիկով
* Իզոլդա Իզվիցկայա – *Մաշա Կոմարովա
* [[Լև Դուրով]] – *Յաշա Կոզիրյով
* Վլադիմիր Անդրեև – *Միտյա Լաստոչկին
* Նինա Ագապովա – *Իրինա Կովալյովա
* Եվգենի Մատվեև – *Սերգեյ Նիկոլաևիչ Սուդբինին, շինարարության պետ
* Իվան Լյուբեզնով – *Միխալ Միխալիչ Բոբիլյով, շինարարության պետի տեղակալ
* Աֆանասի Բելով – *Ուշատով, տեղամասի պետ
* [[Միխայիլ Պուգովկին]] – *Ֆեոդոր Կուզմիչ, խանութի վարիչ
* Նիկոլայ Սմորչկով – *Բոբրով, Ուշատովի տեղակալ
* Սերաֆիմա Խոլինա – *Զարուբինա, Կատյայի ընկերուհին
* Մարգարիտա Կրինիցինա – *աղջիկ պարերի երեկոյում, պաղպաղակ վաճառող
* [[Սվետլանա Խարիտոնովա]] – *աղջիկ պարերի երեկոյում

## Նկարահանման խումբ
* Սցենարի հեղինակ՝ Լեոնիդ Մալյուգին
* Բեմադրող ռեժիսոր՝ Անդրեյ Ֆրոլով
* Ռեժիսոր՝ Միխայիլ Գոմորով
* Կոմպոզիտոր՝ Վասիլի Սոլովյով-Սեդոյ
* Երգերի տեքստի հեղինակներ՝ Ալեքսեյ Ֆատյանով, Սոլոմոն Ֆոգելսոն, Վասիլի Սոլովյով-Սեդոյ

## Թողարկում
Անդրեյ Ֆրոլովի ֆիլմը 344-րդն է խորհրդային արտադրության ամենահասութաբեր ֆիլմերի ցանկում։ Այն դիտել են 31 միլիոն ռուս հանդիսատես։

## Քննադատություն
Կինոքննադատ Ռոստիսլավ Յուրենևը կարծում էր, որ ֆիլմում «կան կենդանի մտքեր խորհրդային երիտասարդների աշխատանքային բարոյականության մասին, ճշմարիտ դրական կերպարներ և թարմ քննադատական ինտոնացիաներ»։ Ընդ որում, նա հավելել է, որ ֆիլմում իսկական սրամտություն չի եղել։ «Ե՛վ «Բարի առավոտ», և՛ «Հանրախանութի ցուցափեղկին» ֆիլմում,— գրել է քննադատը,— ռեժիսուրան ավելի թույլ էր, քան դրամատուրգիան, որը նույնպես չէր փայլում հատուկ արժանիքներով»։

## Ծանոթագրություններ

## Գրականություն
* 
* 

Կատեգորիա:1950-ականների ռուսերեն ֆիլմեր
Կատեգորիա:1955 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Օդապարուկ թռցնողը (ֆիլմ, 2007)

**«Օդապարուկ թռցնողը»** (), ռեժիսոր Մարկ Ֆորսթերի դրաման, որը էկրաններին ցուցադրվել է 2007 թվականին։ Խալեդ Հոսեյնիի «Օդապարուկ թռցնողը» վեպի էկրանավորումն է։

## Սյուժե
Ֆիլմում պատմվում Է Քաբուլում բնակվող բարեկեցիկ ընտանիքից մի տղայի՝ Ամիրի պատմությունը, որին տանջում է մեղքի զգացումը, քանի որ լքել է իր ընկեր Հասանին՝ հոր ծառայի որդուն։ Պատմությունը ծավալվում է բուռն իրադարձությունների ֆոնի վրա՝ Աֆղանստանում միապետության անկումից մինչև խորհրդային զորքերի մուտքը երկիր, աֆղան փախստականների զանգվածային ելք և թալիբների ռեժիմ։

## Դերերում
* Խալիդ Աբդալլա - *Ամիր*
* Զեկերիա Էբրահիմա - *պատանի Ամիր*
* Ահմադ Խան Մահմիդզադա - *պատանի Հասան* 
* Խոմայուն Էրշադի - *Ագա Սահիբ (Բաբա)*
* Ատոսսա Լեոնի - *Սորայա*
* Շոն Տոուբ - *Ռահիմ Խան*
* Սաիդ Տագմաուի - *Ֆարիդ*
* Սաեդ Ջաֆար Մասիխուլա Գարիբզադա - *Օմար*
* Էլհամ Էխսաս - *պատանի Ասսեֆ*
* Խալեդ Խոսեինի - *բժիշկ այգում* (կամեո)

## Մրցանակներ և անվանակարգեր
**Պարգև «[[Օսկար]]» - [[Օսկարի 80-րդ մրցանակաբաշխություն|2008]]**
* Լավագույն երաժշտություն ֆիլմի համար - Ալբերտո Իգլեսիաս (անվանակարգ)

**Պարգև «[[Ոսկե գլոբուս]]» - 2008**
* «Ոսկե գլոբուս» մրցանակ ֆիլմի լավագույն երաժշտության համար - Ալբերտո Իգլեսիաս (անվանակարգ)
* «Ոսկե գլոբուս» մրցանակ օտարալեզու լավագույն ֆիլմի համար (անվանակարգ)

**Պարգև [[BAFTA]] - 2008**
* BAFTA մրցանակ Լավագույն ոչ անգլալեզու ֆիլմի համար - Վիլյամ Հորբերգ, Վալտեր Ֆ. Պարկս, Ռեբեկա Յելդհեմ, Մարկ Ֆորստեր (անվանակարգ)
* BAFTA մրցանակ Լավագույն ադապտացված սցենարի համար - Դևիդ Բենիոֆ (անվանակարգ)
* BAFTA մրցանակ ֆիլմի լավագույն երաժշտության համար - Ալբերտո Իգլեսիաս (անվանակարգ)

**Պարգև «Սպուտնիկ (մրցանակ)» - 12-րդ արբանյակային մրցանակ**
* «Սպուտնիկ» մրցանակ Լավագույն ադապտացված սցենարի համար - Դևիդ Բենիոֆ (անվանակարգ)
* Ֆիլմի լավագույն երաժշտություն - Ալբերտո Իգլեսիաս (**մրցանակ**)

## Ծանոթագրություններ

## Արտաքին հղումներ
* Ֆիլմի ակնարկ Variety կայքում
* Ֆիլմի ակնարկ The Hollywood Reporter կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 դրամա ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Մարկ Ֆորսթերի ֆիլմեր
Կատեգորիա:Պարսկերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:2007 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր բռնաբարության մասին
Տաղանդներ և երկրպագուներ (ֆիլմ, 1973)

**«Տաղանդներ և երկրպագուներ»** (), խորհրդային գեղարվեստական ֆիլմ, որը նկարահանել է ռեժիսոր Իսիդոր Աննենսկին Ալեքսանդր Օստրովսկու համանուն պիեսի հիման վրա։ Պրեմիերան կայացել է 1973 թվականի ապրիլի 23-ին։

## Սյուժե
Ֆիլմը պատմում է երիտասարդ գավառական դերասանուհի Ալեքսանդրա Նիկոլաևնա Նեգինայի դրամայի մասին, որը կյանքի հանգամանքների բերումով ստիպված է դժվար ընտրություն կատարել իրական սիրո և արվեստում իր տեղն անպայմանորեն գտնելու ցանկության միջև։

## Դերերում
* Սվետլանա Պանիխովսկայա – *Ալեքսանդրա Նիկոլաևնա Նեգինա
* Օլգա Խորկովա – *Դոմնա Պանտելեևնա
* Լեոնիդ Գուբանով – *Իվան Սեմյոնիչ Վելիկատով
* [[Նիկոլայ Գրիցենկո]] – *իշխան Իրակլի Սարատոնիչ Դուլեբով
* Ալեքսանդր Բելյավսկի – *Գրիգորի Անտոնիչ Բակին
* Նոննա Տերենտևա – *Նինա Վասիլևնա Սմելսկայա
* Վլադիմիր Բոգին – *Պյոտր Եգորիչ Մելուզով
* Եվգենի Լեբեդև – *Մարտին Պրոկոֆիչ Նարոկով
* Ռուդոլֆ Պանկով – *Վասյա
* [[Գրիգորի Աբրիկոսով]] – *Էրաստ Գրոմիլով, տրագիկ
* Յուրի Սարանցև – *Գավրիլո Պետրովիչ Միգաև, անտրեպրենյոր
* Արիադնա Շենգելայա – *հյուրախաղորդ
* Վիկա Չեռնակովա – *Սաշան մանկության տարիներին
* Միխայիլ Բոչարով – *պարոն
* Պյոտր Սավին – ''օբեր-կոնդուկտոր

## Նկարահանող խումբ
* Սցենարի հեղինակ ՝ Իսիդոր Աննենսկի
* Բեմադրող ռեժիսոր՝ Իսիդոր Անենսկի
* Օպերատոր՝ Միխայիլ Կիրիլով
* Նկարիչ՝ Նոյ Սենդերով
* Կոմպոզիտոր՝ Տիխոն Խրեննիկով

## Տեխնիկական տվյալներ
* Գունավոր, հնչուն

## Ծանոթագրություններ

## Արտաքին հղումներ
*«Տաղանդներ և երկրպագուներ» ֆիլմը «Энциклопедии отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1973 դրամա ֆիլմեր
Կատեգորիա:1973 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր թատրոնի մասին
Նախիջևանի արվեստի պետական պատկերասրահ

**Նախիջևանի արվեստի պետական պատկերասրահ** (), Պատկերասրահ, որը գտնվում է Նախիջևանում։

## Պատկերասրահի մասին
Պատկերասրահը բացվել է 1982 թվականին Ադրբեջանի Նախիջևան քաղաքում։ Թանգարանը պահպանում, խթանում և ցուցադրում է ականավոր ադրբեջանցի նկարիչների աշխատանքները։ Թանգարանի ցուցադրության մեջ գլխավոր տեղը զբաղեցնում են Բ. Կանգարլիի, ժողովրդական նկարիչներ Մ. Աբդուլլաևի, Թ. Սալահովի, Օ. Սադիգզադեի, Մ. Ռահմանզադեի, Թ. Նարիմանբեկովի, Է. Շախտախտինկայայի, Հ. Ալիևի, Շ. Մուստաֆաևի, Ս. Գադիմովի, Մ. Իսմայիլովի, Մ. Սեյիդովի և այլ նկարիչների աշխատանքները։

Պատկերասրահը ցուցահանդեսներ է կազմակերպել Ադրբեջանի և Իրանի Իսլամական Հանրապետության տարբեր քաղաքներում։

## Տես նաև
* Ադրբեջանի պետական արվեստի պատկերասրահ

## Ծանոթագրություններ
Նադեժդա (ֆիլմ, 1973)

**«Նադեժդա»** (), խորհրդային գունավոր պատմական գեղարվեստական ֆիլմ, որը նկարահանել է ռեժիսոր Մարկ Դոնսկոյը Մ. Գորկու անվան կինոստուդիայում։ Պրեմիերան կայացել է 1973 թվականի նոյեմբերի 5-ին։

## Սյուժե
Ֆիլմը պատմում է Խորհրդային Միության հիմնադիր Վլադիմիր Լենինի կնոջ, ընկերոջ և գաղափարական զինակցի՝ Նադեժդա Կրուպսկայայի մանկության և պատանեկության մասին։ Ֆիլմում գլխավոր ուշադրությունը նվիրված է երիտասարդ հեղափոխականի մասնակցությանը Պետերբուրգի բանվորների՝ ցարական իշխանության դեմ կազմակերպած ցույցերին։ «Այս ֆիլմում,— ասել է Մարկ Դոնսկոյը,— մենք մտադիր էինք ցույց տալ, թե ինչպես են մեծացել մարդիկ, որոնց գործերը ցնցել են աշխարհը։ Եվ ոչ միայն քաղաքական ու հեղափոխական իմաստնություն նրանք ժառանգեցին իրենց սերունդներին։ Մեզ է հասել նրանց վսեմ սիրո և հույսի լույսը»։

## Դերերում
* Նատալյա Բելոխվոստիկովա – *[[Նադեժդա Կրուպսկայա]]
* Անդրեյ Մյագկով – *Վլադիմիր Ուլյանով
* Դանուտա Ստոլյարսկայա – *Ելիզավետա Վասիլևնա Կրուպսկայա, Նադյայի մայրը
* Իգոր Օզերով – *Կոնստանտին Իգնատևիչ Կրուպսկի, Նադյայի հայրը
* Միխայիլ Նոգկին – *[[Գլեբ Կրժիժանովսկի|Գլեբ Մաքսիմիլիանովիչ Կրժիժանովսկի]]
* Օլեգ Գոլուբիցկի – *Բորիս Անդրեևիչ, բժիշկ
* Աննա Տվելենյովա – *Զինաիդա Պավլովնա Նևզորովա
* Տատյանա Դերբենյովա
* Վերա Դոնսկայա-Պրիսյաժնյուկ – *Ալեքսանդրա Նիկոլաևնա Գրիգորևա
* Լիլիա Զախարովա – *Սաշենկա Գրիգորևա
* Թամարա Լոգինովա – *Ալեքսանդրա Միխայլովնա Կալմիկովա
* Լեոնիդ Ելինսոն – *Ռոբերտ Էդուարդովիչ Կլասոն
* Վյաչեսլավ Սպեսիվցև – *մարքսիստական խմբակի անդամ
* Ալեքսեյ Զոլոտնիցկի – *մարքսիստական խմբակի անդամ
* Նատալյա Դուգինա – *մարքսիստական խմբակի անդամ
* Վլադիմիր Ռազումովսկի – *մարքսիստական խմբակի անդամ
* Եվգենի Կրասավցև – *մարքսիստական խմբակի անդամ
* Ստանիսլավ Զախարով – *մարքսիստական խմբակի անդամ
* [[Ռաիսա Ռյազանովա]] – *Ֆրոսյա Մերկուլովա
* Նիկոլայ Մերզլիկին – *Ստեպան Մերկուլով
* Վլադիսլավ Կովալկով – *մարքսիստական խմբակի անդամ
* Պյոտր Լյուբեշկին – *Զախար Ռոդիոնովիչ
* Նիկոլայ Գորլով – *խուզարկու
* Ֆեոդոր Նիկիտին – *նկարիչ [[Նիկոլայ Գե]]
* Նիկիտա Պոդգորնի – *Ալեքսանդր Մատվեևիչ, ժանդարմի ռոտմիստր
* Դանիել Սագալ – *Գուրյանով
* Ռոման Խոմյատով – *Յակով Մաուրեր
* Մեեր Գոլդովսկի – *[[Յուլի Մարտով|Յուլի Օսիպովիչ Մարտով]]
* Վյաչեսլավ Պոդվիգ – *Վասիլի Վասիլևիչ Ստարկով

## Նկարահանող խումբ
* Ռեժիսոր՝ Մարկ Դոնսկոյ
* Սցենարիստներ՝ Զոյա Վոսկրեսենսկայա, Իրինա Դոնսկայա
* Օպերատոր՝ Իննա Զարաֆյան
* Կոմպոզիտոր՝ Ռաֆայել Խոզակ
* Բեմադրող նկարիչ՝ Օլգա Կրավչենյա
* Կոստյումների նկարիչ՝ Էլզա Ռապոպորտ
* Հնչյունային ռեժիսոր՝ Դմիտրի Բոգոլեպով

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Դոմենիկո Մարոլի

**Դոմենիկո Մարոլի** (, (), իտալացի նկարիչ, նկարել է բարոկկո ոճով, հիմնականում ստեղծագործել է Վենետիկում և Սիցիլիայում։

## Կենսագրություն
[thumb|right|''Էվկլիդեսը կրում է կանացի հագուստ, որպեսզի լսի Սոկրատեսին [Աթենքում դասախոսելիս, մոտ. 1650]]
Սկսել է պարապել իր հայրենի Մեսսինայում, Սիցիլիայի մարզում, պարապել սկսել է 22 տարեկանից, Անտոնիո Բարբալոնգայի մոտ։ 1642 թվականին նա ճանապարհահորդել է դեպի Վենետիկ։ Ընկերացել է նկարիչ և արվեստի վաճառական Մարկո Բոսկինիի հետ, որը նկարագրել է Մարոլիին որպես հովվերգական առարկաների նկարիչ, երկրորդ Յակոպո Բասսանո։ Ավելի ուշ, 1650-ականներին նա վերադարձել է Մեսսինա` Բոլոնիայի ճանապարհով։ Նրա որոշ նկարներ հաստատված են, որոշները ոչնչացվել են երկրաշարժի ավերածություններից։ Նրա պատկերած կրոնական թեմաներից են «Լոթը և իր դուստրերը» և «Ալկանտարայի սուրբ Պետրոսի զմայլանքը» աշխատանքները։ Նրա ընդարձակ հետաքրքիր և ժանրային պատմական կտավը, որը վերնագրված է «Էվկիդեսը կրում է կանացի հագուստ, որպեսզի լսի Սոկրատեսին Աթենքում դասախոսելիս», վերագրվել է Մարոլիի Վետետիկում ապրելու ժամանակաշրջանին։ Իրեն վերագրված աշխատանքներից է քամուց քշված մերկ աղջիկների նկար, որը ոմանց կողմից դատապարտվել է սանձարձակ լինելու համար։

Նրա մասին ասվել է, որ նա ներգրավված է եղել 1674-1676 թվականների հեղափոխություններին։

## Ծանոթագրություններ

Կատեգորիա:17-րդ դարի իտալացի նկարիչներ
Կատեգորիա:Բարոկկո ոճի նկարիչներ
Լինդա Նոխլին

**Լինդա Նոխլին** (, ), ամերիկացի արվեստի պատմաբան, պրոֆեսոր և գրող, ֆեմինիստական արվեստի ուսումնասիրության ոլորտի առաջատար մասնագետներից։

## Կենսագրություն
1951 թվականին Նոխլինը ստացել է Կոլումբիայի համալսարանի անգլերենի մագիստրոսի աստիճան, իսկ 1963 թվականին՝ Նյու Յորքի համալսարանի արվեստի գծով փիլիսոփայության դոկտորի աստիճան։

Լինդա Նոխլինը 156 աշխատանքի հեղինակ է, որոնք հավաքված են 12 լեզվով 280 հրատարակության մեջ․ դրանց թվում է հայտնի «Ինչու չկային մեծ կին նկարչուհիներ» հոդվածը։

Նոխլինը հրատարակել է 12 լեզվով 156 աշխատանք՝ ուսումնասիրելով ինչպես է սեռը ազդում արվեստի ընկալման վրա։ Բացի արվեստի ֆեմինիստական պատմությունից, նա հայտնի է ռեալիզմի թեմայով իր աշխատանքներով, հատկապես Գյուստավ Կուրբեի արվեստի գծով։

Լինդա Նոխլինը մահացել է 2017 թվականի հոկտեմբերի 29-ին 86 տարեկան հասակում։

## Կանայք արվեստում
Նոխլինը վերլուծում է արվեստի պատմությունը սահմանման և մերժման մեթոդաբանական նախատրամադրվածության միջոցով։ Իր ողջ մասնագիտական գործունեության ընթացքում նա նա եղել է այնպիսի մոտեցման ակտիվ կողմնակից, որտեղ «արվեստի պատմաբանները, հետազոտող աշխատանքները կենտրոնանում են իրենց իմաստի վրա և զգայունություն ունեն իրենց ֆեմինիստական ոգու նկատմամբ»։

1971 թվականին *ArtNews* ամսագիրը հրատարակել է Նոխլինի էսսեն, որը դարձել է արվեստի պատմության՝ որպես գիտության ամբողջական բաժնի սկիզբ։ «Ինչու չկային մեծ կին նկարչուհիներ» աշխատանքը ուսումնասիրել է այն բանի պատճառները, որ «մեծությունը» գեղարվեստական նվաճումներում միշտ վերապահված է եղել Միքելանջելոյի նման հանճարների համար։ Նոխլինը պնդում է, որ սոցիալական նախապաշարմունքները, որոնք ուղղված են արվեստով լրջորեն զբաղվող կանանց դեմ, արվեստի ակադեմիաներում կանանց կրթության սահմանափակումները և «այն ամբողջ ռոմանտիկ, էլիտար համակարգը, որը կենտրոնացած է անհատներին գովաբանելու և մենագրությունների տպագրության վրա, որի վրա հիմնված է արվեստի պատմաբանների մասնագիտությունը», սիստեմատիկորեն խոչընդոտում է մեծ կին նկարիչների երևան գալուն։

Իր հեղափոխական աշխատանքի 30-ամյա տարեդարձը Նոխլինը ներկայացրել է 2001 թվականին Փրինսթոնի համալսարանում կայացած համաժողովում։ Գիտաժողովի արդյունքում հրատարակված գիրքը ներառում է Նոխլինի «Ինչու չկային մեծ կին նկարչուհիներ։ Երեսուն տարի անց» էսսեն։ Այս համաժողովի շրջանակներում և արվեստի պատմաբանների գրքում նշվել են այնպիսի գործիչների նորարարական աշխատանքները, ինչպիսիք են Լուիզա Բուրժուան, Եվա Հեսը, Ֆրանչեսկա Վուդմանը, Քերրի Մեյ Վիմսը և Մոնա Խաթումը։

## Ծանոթագրություններ

## Արտաքին հղումներ
* NYU: Linda Nochlin
* D’Souza, Aruna. (2000). *Self and History: A Tribute to Linda Nochlin.* London: Thames & Hudson, 2000.
* Nochlin, Linda. (1999). «Memoirs of an Ad Hoc Art Historian» in ''Representing Women.'' London: Thames & Hudson. ISBN 0-500-28098-3, ISBN 978-0-500-28098-0; OCLC 185808272

Կատեգորիա:Ամերիկացի ֆեմինիստներ
Կատեգորիա:Ամերիկացի գրողներ
Կատեգորիա:Ամերիկացի պրոֆեսորներ
Կատեգորիա:Ամերիկացի պատմաբաններ
Կատեգորիա:Ամերիկացի արվեստագետներ
Կատեգորիա:Փիլիսոփայական գիտությունների դոկտորներ
Կատեգորիա:21-րդ դարի ամերիկացի կանայք
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Նյու Յորքի համալսարանի շրջանավարտներ
Կատեգորիա:Ֆեմինիստ արվեստագետներ
Վետերան Ավիա

**Վետերան Ավիա,** ԱՄԷ-ի Շարժայում տեղակայված բեռնափոխադրող ավիաընկերություն էր, որը հիմնադրվել և գործունեությունը սկսել է 2009-ի հունիսի 16-ին։ Այն բեռնափոխադրումներ էր իրականացնում դեպի ԱՊՀ և Եվրոպայի ուղղություններով։ Ընկերության հիմնական բազան Երևանի «Զվարթնոց» միջազգային օդանավակայանն էր: Ավիաընկերությունն իր գործունեությունը դադարեցրել է 2014 թվականին։

## Գործունեություն
Վետերան Ավիան իրականացրել է չարտերային թռիչքներ դեպի Աֆղանստան, Եվրոպա և ԱՊՀ։

## Ավիապարկ

* 1 Boeing 747-200F

## Ծանոթագրություններ

## Արտաքին հղումներ

* Վետերան Ավիա ՍՊԸ պաշտոնական կայք 

Կատեգորիա:Հայկական ավիաընկերություններ
Իրաքցի հայերի ցանկ

Սա նշանավոր **[[Հայերն Իրաքում|իրաքահայերի]]** ցանկ է։

Իրաքի հայերը Իրաքում ծնված, մեծացած կամ բնակվող մարդիկ են, որոնք ծագումով Հայկական լեռնաշխարհից են։ Ցանկում ներառված են նշանավոր և հանրային ճանաչում ունեցող անձինք։

## Ցանկ
### Արվեստ

* Աբո Ավետիսյան - կինոգործիչ, նկարիչ, լուսանկարիչ և գրող
* Վարդան Մալաքյան - նկարիչ, Դարոն Մալաքյանի հայրը

### Բիզնես
* Գալուստ Գյուլբենկյան - գործարար և բարերար
* Գևորգ Հովնանյան - շինարար և գործարար

### Գրականություն
* Շանթ Քենդերյան - գրող

### Երաժշտություն
* Սեդա Հակոբյան - երգչուհի
* Տարոն Մալաքյան - կիթառահար, System of a Down խմբի անդամ
* Բեատրիս Հովհաննիսյան - դաշնակահար

### Քաղաքականություն
* Իզաբել Դինգիզյան - քաղաքական գործիչ

### Կրոն
* Թորգոմ Մանուկյան - Երուսաղեմի Հայոց Պատրիարք
* Ավագ Ասատուրյան - Իրաքի հայոց թեմի առաջնորդ

### Գիտություն
* Արա Դարզի - վիրաբույժ և քաղաքական գործիչ

### Այլ
* Սիլվա Շահակյան - մոդել

## Տես նաև
* Հայերն Իրաքում

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Իրաքի բնակչություն
Կատեգորիա:Հայերի ցանկեր
Սիլվա Շահակյան

**Սիլվա Շահակյան** (), իրաքցի հայուհի, գեղեցկության մրցույթի մասնակից, որը 2006 թվականի ապրիլի 10-ին դարձել է «Միսս Իրաք»։ Նա ստացել է ամենագեղեցիկի թագը, քանի որ նախնական հաղթող Թամար Գորեգյանը մի խումբ կրոնական ծայրահեղականների կողմից սպառնալիքներ ստանալուց հետո հայտնեց թագից հրաժարվելու մասին։ Վերջիններս Գորեգյանին մրցույթին մասնակցելու համար անվանում էին «անհավատների թագուհի»։

## Ծանոթագրություններ

## Արտաքին հղումներ
* ABC News
* ABC News
* MSNBC

Կատեգորիա:1985 ծնունդներ
Կատեգորիա:Ապրող անձինք
ISO 3166-2:AM

**ISO 3166-2:AM,** ստանդարտացման միջազգային կազմակերպության ստանդարտ, որը համաձայն ISO&nbsp;3166 ստանդարտի սահմանում է երկրորդ մակարդակի կոդերը Հայաստանի համար։ Ստանդարտն ընդգրկում է Հայաստանի 1&nbsp;քաղաք և 10&nbsp;մարզեր։ Յուրաքանչյուր կոդ բաղկացած է երկու մասից։ Համաձայն ISO&nbsp;3166-1 ստանդարտի Հայաստանի համար Alpha2 կոդը **[[.am|AM]]**-ն է և գծիկով գրված լրացուցիչ ծածկագիրը։ Մարզի, քաղաքի լրացուցիչ երկու տառանոց ծածկագիրը կազմվում է մարզի, քաղաք անվանմանը համահունչ։ Մարզերի և Երևանի քաղաքային կոդերը վերին մակարդակի **AM** դոմենային կոդերի ենթախումբ են, որոնք նշանակված են ISO 3166-1 ստանդարտներին համապատասխան։

## Հայաստանի կոդերը
right|400px
Մայրաքաղաքի և Հայաստանի վարչատարածքային բաժանման 10&nbsp;մարզերի կոդերը.

## Հայաստանի սահմանակից պետությունների կոդերը
* Վրաստան - ISO 3166-2: GE (հյուսիս)։
* Ադրբեջան - ISO 3166-2: AZ (արևելք)։
* Իրան - ISO 3166-2: IR (հարավ)։
* Թուրքիա - ISO 3166-2: TR (արևմուտք)։

## Տես նաև
* ISO 3166-1
* ISO 3166-2
* Հայաստանի վարչական բաժանում

## Արտաքին հղումներ
* Հայաստանի կոդերը <span class="ref-info" style="cursor:help;" title="на английском языке">)</span>

Կատեգորիա:Հայաստանի վարչական բաժանում
Կատեգորիա:ISO 3166
Բանանալ էկոլոգիական կայան

**Բանանալ էկոլոգիական կայան** (), էկոլոգիական կայան Բրազիլիայի Սան Պաուլու նահանգում։

## Տեղագրություն
Բանանալ էկոլոգիական կայանը գտնվում է Սան Պաուլու նահանգի Բանանալ մունիցիպալիտետում։ Ունի 884 հա տարածք։ Այն գտնվում է Սեռա դա Բոկաինայի շրջանում՝ կտրուկ արտահայտված ռելիեֆով։ Բարձրությունները տատանվում են 1200-1900 մետր։ Այն 221,754 հա Բոկաինա Մոզաիկի մի մասն է, որը ստեղծվել է 2006 թվականին։ Այցելուները պետք է թույլտվություն ստանան կայանի ղեկավարությունից, որը որպես խորհրդատու կնշանակի մի աշխատողի։ Կա 300 մետր երկարությամբ արահետ մինչև Սետի Կեդաս ջրվեժի վերջին անկումը, ինչը գեղատեսիլ տեսարժան վայր է։

## Շրջակա միջավայր
Կլիման խոնավ մերձարևադարձային է։ Տարվա մեջ երեք ամիս շոգ է։ Տարեկան տեղումների միջին քանակը 1250-1500 մմ է։ Տարեկան միջին ջերմաստիճանը 20-ից 33&nbsp;°C է։ Առավելագույն միջին ջերմաստիճանը 36-ից մինչև 38&nbsp;°C է, իսկ նվազագույն միջին ջերմաստիճանը 0-4&nbsp;°C է։ Էկոլոգիական կայանն ընդգրկում է Ատլանտյան անտառի մնացուկները։ Բուսականությունը ներառում է մշուշոտ անտառը և խիտ լեռնային ու նախալեռնային անտառը։ Բրոմելների երկու նոր տեսակ հայտնաբերվել է միայն կայանում (*Neoregelia pontuali* և *Wittrockia corallina*)։

## Պատմություն
Բանանալ պետական անտառային արգելոցը ստեղծվել է 1964 թվականի ապրիլի 3-ի 43.193 պետական հրամանագրով՝ անտառը և բուսական ու կենդանական աշխարհը պահպանելու համար։ 1987 թվականի մարտի 12-ին նահանգապետ Անդրե Ֆրանկո Մոնտորոն փոխեց կատեգորիան՝ ստեղծելով Բանանալ էկոլոգիական կայանը։ Կայանը ֆինանսավորվում է Սան Պաուլուի շրջակա միջավայրի քարտուղարության և գերմանական *KfW* բանկի  համագործակցությամբ։

## Ծանոթագրություններ

## Աղբյուրներ
*
*
*

Կատեգորիա:Բնօրինակում անաղբյուր հոդվածներ
Կատեգորիա:Բրազիլիայի էկոլոգիական կայաններ
Շոլա Ալիսոն

**Սոլա Ալիսոն-Օբանիյի** ավելի հայտնի է **Շոլա Ալիսոն** կամ Սոլա Ալիսոն անուններով (, ), նիգերիացի սոուլ, ֆոլկ և կրոնական երգչուհի և երգահան։ Նա հանրությանն է ներկայացել իր *Eji Owuro* հիթային ալբոմով, որը սաունդթրեք ալբոմ է եղել համանուն ֆիլմի համար։ *Eji Owuro*-ից հետո նա թողարկել է *Gbeje F'ori*, *Ire*, *Im'oore* և այլ ալբոմներ։ Նրա հայտնի երգերից են "Eji Owuro", "Obinrin Ni Mi", "Aseye", "Isinmi" և այլն։ Բացի երգիչ լինելը, նա նաև ձայնի մարզիչ է և խորհրդատու։ Նա նաև երաժշտական քավրներ է անում նիգերական ֆիլմերի համար։

## Վաղ կյանք և կրթություն
Ալիսոնը ծնվել է Իկորոդույում, Լագոս նահանգում, 1970-ական թվականներին։ Նախնական ուսումը ստացել է Անգլիկան տարրական դպրոցում, Իկորդույում, որից հետո նա հաճախել է Shams-el-deen քերականության դպրոց` միջնակարգ կրթություն ստանալու համար։ Նա հետագայում հաճախել է Պետական տեխնիակական քոլեջ, որտեղ ուսումնասիրել է բիզնես գիտություններ և ստացել NBTE վկայական։

Նա հնարավորություն է ստացել Պոլիտեխնիկում ուսումնասիրելու երաժշտական տեխնոլոգիան, ավելի շատ ձայն և ավելի քիչ` երաժշտություն։ Ստացել է Ազգային բարձրագույն դիպլոմ` բարձր գնահատականներով։

## Կարիերա
Ալիսոնը սկսել է իր կարիերան որպես բեք երգիչ 1980-ականների վերջին, երբ նա դեռ 13 տարեկա էր։ Ավելի ուշ նա դարձել է պրոֆեսիոնալ բեք երգիչ և աշխատել է այնպիսի երաժիշտների հետ ինչպիսիք են Յինկա Այեֆելեն, Գբենգա Ադեբոյեն, Պասուման, Օբեսերեն և Դադի Շոուքին։ Նա հնարավորություն է ունեցել ստեղծելու իր *Eji Owuro* ալբոմը, երբ ֆիլմի սցենարը ձեռքին մի մարդու է հանդիպ հանրային ավտոբուսում։ Տղամարդը խոսակցություն է սկսել Ալիսոնի հետ` ասելով նրան ֆիլմի նկարահանման մասին, որը նա հենց նոր էր ավարտել և որի վերնագիրն էր «Orekelewa»: Ալիսոնը վերջիվերջո կանչվել է, որպեսզի սաունդթրեք երգի ֆիլմի համար, ինչի արդյունքում էլ ֆիլմի վերնագիրը փոխվել է` դառնալով «*Eji Owuro*»: Երբ "Eji Owuro" ֆիլմը թողարկվել է, ստուդաին որոշել է ստեղծել ամբողջական երաժշտական ալբոմ ֆիլմի համար։ Ալբոմը թողարկվելուց հետո ունեցել է հսկայական առևտրային և քննադատական հաջողություն` առաջնորդելով Ալիսոնին դեպի երաժշտական աշխարհ։

## Անձնական կյանք
Ալիսոնը ամուսնացել է 2003 թվականի մարտին։ Նա հանդիպել է իր ամուսնուն` Թոյին Օբանիյին եկեղեցղական երգչախմբում։ Միասին նրանք ունեցել են երեք երեխա` Այոբամին, Մոպելոլան և Օբաֆունմիվոն։

## Սկավառակագրություն
### Ալբոմներ
**Eji Owuro* (2003 թվական)
**Gbe Je F'ori* (2005 թվական)
**Ire* (2007 թվական)
**Im'oore* (2009 թվական)
**Adun* (2012 թվական)
**Ope* (2015 թվական)
**Imuse* (2018 թվական)
**Iri*  (2019 թվական)
**Isodotun* (2021 թվական)

## Ծանոթագրություններ

## Արտաքին հղումներ
* 

Կատեգորիա:Նիգերիացի երգիչներ
Yerevan-Avia

**Yerevan-Avia** **(Yer-Avia),** գործունեությունը դադարեցրած միջազգային բեռնափոխադրումների չվերթներ իրականացրած մասնավոր ավիաընկերություն Երևանի Զվարթնոց միջազգային օդանավակայանում։ 2010 թվականի փետրվարի դրությամբ «Yerevan-Avia»-ի կայքէջը չի գործում։ Տեղեկություն չկա նաև ավիաընկերության հետագա գործունեության մասին։

## Պատմություն
Yerevan-Avia-ն հիմնադրվել է 1992 թվականին Երևանի քաղաքապետ Համբարձում Գալստյանի նախաձեռնությամբ և անմիջական մասնակցությամբ։ Այն դարձավ Հայաստանում մասնավոր ինքնաթիռներով բեռնափոխադրող առաջին ավիաընկերությունը։

## Ուղղություններ
Yerevan-Avia-ն իր թռիչքները սկսել է դեպի ԱՊՀ երկրներ, որոնք հետագայում տարածվեցին դեպի Ֆրանսիա, Գերմանիա, Բուլղարիա, Իտալիա, Նիդեռլանդներ, Բելգիա, Չինաստան, Հնդկաստան, ԿԴՖ, Կոնգո, Քենիա, Եգիպտոս, Ավստրալիա։

## Ավիապարկ
2006 թվականի օգոստոսի դրությամբ ընկերության ավիապարկը ներառում էր.

* 1 Իլյուշին Իլ -76

Ընկերությունը իրականացնում էր բեռնափոխադրումներ հիմնականում Արաբական Միացյալ Էմիրություններից դեպի ԱՊՀ երկրներ՝ Ռուսաստան (հիմնականում Մոսկվա), Մոլդովա, Վրաստան, Տաջիկստան և այլն։ Թռիչքներ են իրականացրել նաև Եվրոպա (Գերմանիա, Նիդեռլանդներ) և Աֆրիկա։

## Ծանոթագրություններ

## Արտաքին հղումներ
*

Կատեգորիա:Հայկական ավիաընկերություններ
Քրիստին Վաշոն

**Քրիստին Վաշոն** (, ), ամերիկացի պրոդյուսեր։ Վաշոնը առավել հայտնի է անկախ կինոյի ոլորտում իր աշխատանքով։

## Վաղ տարիներ
Վաշոնը ծնվել է 1962 թվականին, Նյու Յորք քաղաքի Մանհեթեն թաղամասում։ Նա Ֆրանսուազա Ֆորեստիեի և լուսանկարիչ Ջոն Վաշոնի դուստրն է։

## Կարիերա
1983 թվականին ավարտել է Բրաունի համալսարանը, որտեղ ուսման ընթացքում հանդիպել է Թոդ Հեյնսին և Բարի Էլսոուրթին։ Միասին նրանք 1987 թվականին ստեղծել են շահույթ չհետապնդող Apparatus Productions ընկերություն, որի գործունեությունը եղել է հակահոլիվուդյան արտադրության ստեղծումը և որը հետագա հինգ տարիներին համակարգել է յոթ ֆիլմերի արտադրության գործընթացը։

Քրիսթին Վաշոնը և համապրոդյուսեր Պամելա Կոֆլերը ներկայումս աշխատում են Killer Films-ում, որը ստեղծվել է 1996 թվականին։ Ընկերությունը 2005 թվականին նշել է իր 10-ամյակը և Նյու Յորքի ժամանակակից արվեստի թանգարանում արժանացել է հետահայաց ցուցադրության։

Քրիսթին Վաշոնը եղել է Թոդ Հեյնսի «Թույնը» դեբյուտային ֆիլմի պրոդյուսերը, որն ստացել է Սանդէնսի կինոփառատոնի Գրան Պրի։ Վաշոնը եղել է նույն ռեժիսորի նաև հաջորդ` «Թավշե ոսկի» ֆիլմի պրոդյուսերը, որը բրիտանական գլամ ռոք դարաշրջանի մասին է և որը 1990 թվականների վերջին տեսաերիզներով ձեռքից ձեռք էր փոխանցվում, ինչպես նաև` եղել է «Քերոլ» ֆիլմի պրոդյուսերը (2015)։

## Անձնական կյանք
Վաշոնը և նրա զուգընկերուհին` նկարչուհի Մարլեն ՄաքՔարթին, իրենց դստեր` Գաթրիի հետ, ապրում են Իսթ-Վիլիջում։

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Լի Ջու Ին

**Լի Ջու Ին** (), հարավկորեացի երգչուհի և դերասանուհի։ Համարվում է DIA գըրլ բենդի վոկալիստը։

## Վաղ կյանք և կրթություն
Լի Ջու Ինը ծնվել է 1995 թվականի հունիսի 7-ին` Հարավային Կորեայի Գյոնգի նահանգի Սուվոն քաղաքում։ Նա սովորել է կորեական Նազարեթ համալսարանում, որտեղ մասնագիտացել է գործնական երաժշտության մեջ։

## Կարիերա
### Նախադեբյուտ. K-pop Star 2
2012 թվականին Լին հայտնվել է K-pop Star 2-ում` որպես մրցույթի մասնակից։ Նա համարվում է Polaris Entertainment-ի նախկին ստաժորը, որտեղ նա մարզվում էր LOONA-ի մասնակիցների հետ` նախքան MBK Entertainment-ին միանալը։

### 2017. դեբյուտ և անհատական ելույթներ
2017 թվականի ապրիլին MBK Entertainment-ը հայտարարեց Dia-ի կազմում 2 նոր մասնակցի` Ջուին և Սոմիին ավելացնելու իր պլանների մասին։ DIA-ն վերջնական արդյունքում դարձավ 9 մասնակցից կազմված խումբ։ Երկուսը համարվում են ուժեղ վոկալիստներ, ինչը օգնեց ամրացնել խմբի վոկալային գիծը։ Լին պաշտոնապես հանդես է եկել` որպես Yolo խմբի երկրորդ ստուդիական ալբոմի մասնակից։

2018 թվականի Լին ցույց է դրվել UNB "Black Heart" ֆիլմում` որպես բեք-պարող։

### 2018. դերասանական դեբյուտ
Լին դեբյուտ է կատարել KBS-ի «Մեր միջև մնացած ժամանակը» դորամայում` Փաք Սե Հիի դերում։

Լին երկրորդ պլանի դեր է խաղացել Netflix-ի «My First First Love» երիտասարդական ռոմանտիկ դորայմում` Չեյոնի ընկերուհու դերում։

### 2019. V-1
2019 թվականի սեպտեմբերին Լին մասնակցել է V-1-ի գոյատևման ծրագրի շոուին, որպեսզի ընտրի կանանց խմբի տարբեր անդամների շրջանում վոկալ թագուհուն, որտեղ կանանց խմբի միայն 12 լավագույն անդամները կարողացան առաջ շարժվել և հանդես գալ շոուում։ Նա զբաղեցրել է տասներորդ հորիզոնականը։

### 2020-ներկա ժամանակ. երգերի տեքստերի հորինում
Իր ողջ կարիերայի ընթացքում, բացի DIA-ի երգերի վոկալից, նա զբաղվել է տեքստերի գրմամբ։ Նա գրել է  «To You (네게 로 (路))» երգի տեքստը։

## Ֆիլմագրություն
### Հեռուստասերիալներ

### Հեռուստատեսային շոու

## Ծանոթագրություններ

Կատեգորիա:Հարավկորեացի երգիչներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի երաժիշտներ